Pity!
Pity! Pity!
Lõpeta! Lõpeta! - Lase lahti! Pean minema!
Peame ta päästma, emme! Me peame!
Ei! Lõpeta, kallis! - Ei! Lase mul minna!
Pity! Pity, tule tagasi!
Maude! Maude!
Appi!
Pity! Pity!
Pity!
Pity.
Ära karda, Maude.
Ära karda. Tule.
Ei-ei-ei! Lase lahti! Lase mind lahti!
Palun, lapsuke! Las ma lähen oma lapsele järele!
Ma lähen oma lapsele järele!
Mu lapsuke! Aidake teda!
Võime nüüd seisma jääda, Pity.
Tere hommikust.
Tere.
Sa oled tuline.
Ma jooksin läbi tule.
Tõrvapapist hütt leekides.
Mu väike sõbranna Maude Petit oleks sisse põlenud.
Jooksin sisse ja päästsin ta.
Sel korral siis hea unenägu.
Ma ei tea, kas ütleksin nii. Aga andis seda ikka oodata.
Nojah, igatahes oled sa mõnusalt rahulik. See on uus asi.
Jah, aga mitte siin üleval.
Mäletan, et umbes 54-55 aastat tagasi
lugesin ma koomiksit Thorist, Muinas-Skandinaavia piksejumalast.
Tema isal Odinil oli tool. Troon.
Selle nimi oli Hliðskjálf.
Ja kui Odin sellel troonil istus,
nägi ta kõike igal pool ja korraga.
Ma tunnen siin üleval sama.
Maude ja mu ema. Sensia. Sina.
Mina?
Me pole kuudki tuttavad olnud.
Ilma sinuta ei istuks ma siin.
Kas ma olen ikka tuline?
Jah. Joo natuke vett.
Loputa tablett alla.
Ma lähen duši alla.
Pr Shirley Wring helistas.
W-R-I-N-G!
Jah.
Halloo?
See olen mina, Ptolemy.
Ma tean.
Teadsin enne seda, kui telefon helises.
Kuidas ma sind aidata saan, pr Wring?
Sa võid jah öelda. - Jah.
Kas sa ei taha teadagi, millega sa nõustud?
Tahan ikka,
aga pole ju vahet, kas ma ütlen jah kohe või hiljem.
Sa oled veidi hull, mis, Ptolemy Grey?
Olen jah, aga tänu sellele ma vastu peangi.
Kui sa pead vastu ka lõuna minu seltsis,
kutsun su Monique'i teemajja Hill Streetil.
Ootan sind kell kaks oma korteris.
Äkki saaksid oodata? Ainult ühe päeva.
Võtan uut ravimit ja ei tunne end kuigi hästi.
Nii et homme siis? - Kindel see.
Kell üks? - Ma tulen.
Head aega, Ptolemy. - Head aega, Shirley.
Head aega, Shirley.
Tulen kohe eest ära, tahtsin korraks peeglisse vaadata.
Kena kleit.
Jah? Ma ei olnud alguses kindel, aga mine tea, ehk tõesti.
Kuidas pr Wring elab?
Ta kutsus mu teed jooma.
Teed? - Täna pärastlõunal.
No kui see teile mõlemale meeltmööda on…
Kui kauaks te Rogeriga välja jääte?
Ma ei tea. Mis siis?
Mõtlesin pärast lõunat Shirleyt ehk siin võõrustada.
Mis mõttes? - Mehel peab ikka saladusi ka olema, mis?
Olgu, jäta oma saladused enda teada.
Kaua sul läheks?
Söömise lõpetame ilmselt kolme paiku. Pärast seda umbes paar tundi.
Paar tundi?
Olgu. Ära siis endale liiga tee, onu.
Ma ei luba midagi.
Tere.
Kuidas läheb?
Kenasti. Sul? - Hästi.
On sul kõik kombes? - Jah.
Tšau, Pity-papa.
Kui sul oleks vaba päev, üür oleks makstud ja pangas oleks pisut vaba raha…
Mida teeksid?
Ärataksin sind enne koitu.
Sõidaksime bussiga Altoona veehoidla juurde.
Võtaksime sokid ja kingad ära, kõnniksime veepiirile
ja vaataksime päikesetõusu.
On see kõik?
Siis läheksime muuseumisse,
ümbritseksime end kauni kunstiga.
Jah.
Hr Grey.
Tere hommikust.
Mis sinu nimi on? - Hernandez.
Meeldiv tutvuda, hr Hernandez.
Ei, hr Grey. Mitte „hr Hernandez“. Lihtsalt Hernandez.
See nimi meeldib mulle.
Oled sa siitkandist pärit, Hernandez? - Olen siin 40 aastat elanud. 38.
Olin seitsmene, kui vanemad Lõuna-Mehhiko talust siia kolisid.
Räägid veel hispaania keelt? - Ei, ainult aktsent on külge jäänud.
Mõnda sõna ikka tean.
Meile jäävad külge üllatavad asjad. Eks? - Jah.
Jah, naljakas lugu.
VIIRUS…
Vabandust.
Need silmad. Mida te neis näete?
Ma ei…
Ma mõtlen, et kui te neid silmi vaatate…
Mida te näete?
Ma ei teagi.
Otsusekindlust ehk?
Veendumust. Trotsi. - Ei-ei.
Tähendab, jah, ilmselt on teil õigus.
Aga ma mõtlesin…
värve.
Kui te poisi silmi vaatate… Mis värv see on?
Sinine?
- Sinine.
Sinine…
On jah. - Jah.
Sinine.
Aitäh, preili.
Pole tänu väärt.
Sinine.
Vaata ennast, poiss.
Sedaviisi. Ma aitan.
Viska sisse.
Hooga kohe.
Kuule, sa suudad ju enamat.
Miks me seisma jäime? - Oleme kohal, hr Grey.
Kus? - Altoona veehoidla juures.
Järgmiseks tahtsite ju siia tulla. Ei?
Jah, tahtsin küll.
Ilus.
Olen ilusamaid näinud, aga ajab asja ära.
See aeg on kohe käes.
Ma tean.
Peaksime koju minema.
Veel üks asi ja siis tulengi.
Ma luban.
Ära liiga kauaks jää. Eks, Pity?
Ma püüan.
Olemegi kohal, hr Grey.
Taas kodus, taas kodus.
Aitäh, Hernandez. Oli väga meeldiv.
Samad sõnad.
Ja see…
See on sulle.
Aitäh, aga ei mingit jootraha. Reeglid ei luba.
Ega see polegi jootraha.
Pigem tänu lisateenuste eest.
Siia tuleb varsti mees, karmi välimuse ja turris juustega.
Ta tuleb mu maja ukse taha.
Milles asi, hr Grey?
Ära selle pärast muretse.
Aga kui ta sisse tuleb,
palun sul oodata umbes viis minutit
ja siis signaali lasta, nagu oleksid mulle järele tulnud.
No tead, lase signaali, nagu oleks maailmalõpp lähedal.
Tuututa nagu saatan ise. Eks?
Ongi kõik? Muud ma tegema ei pea? - Ongi kõik.
Kui sa seda viitsid, teed ühe vanamehe väga õnnelikuks.
Teen seda teie heaks, hr Grey.
Maksta pole vaja.
Aitäh. Aitäh, Hernandez.
See on sinust väga lahke. Aitäh sulle.
Just nii, härra.
Head õhtut sulle. - Teile ka.
BALMOORI ÜHELINNASEVISKI
Kaks pluss üheksa on kokku 11.
Robyn.
Ma istun siin ja ootan… ootan tõde.
Kuigi ma mäletan nüüd minevikust kõike,
ei tea ma kindlalt, mis juhtus.
Ja mees peab tõde teadma.
Vähemalt mina pean, et saaksin vastavalt tegutseda.
Palun vabandust kõige pärast, mis siin täna juhtub.
Aga õiglus tuleb jalule seada.
See türapea peab oma tegude eest maksma.
Ma tean, et sa ei tahtnud seda…
aga teisiti ei saa.
See on tema. Tõde inimesenahas.
Tean, et oled seal, vanamees.
Ma armastan sind, Robyn.
Kes on? - Tead kuradi hästi, kes.
Tee lahti, raisk!
Tule sisse, uks on lahti.
Võta istet, hr Gulla.
Kui veel Mississippis Burdette'is elasin, ütlesid vanad mehed meile poisslastele,
et juba avatud pudelist vägijooke ei jooda.
Jah? Miks siis?
Noh, tollal olid meestel vaenlased,
kes võisid pudelisse mürki tilgutada.
Jah, aga sa jõid samast pudelist.
Kas nägid mind joomas?
Ära tee nalja, vanamees.
Muidu võid veel haiget saada.
Vaata, see on järjekordne põhjus, miks selles pudelis mürki olla võib.
Ütlesid isegi, et ma olen vana.
Võin endalt elu võtta, et enam valus ei oleks.
Väidad, et panid viskisse midagi?
Kas sa tapsid Reggie?
Ma ei ürita sind mürgitada, Alfred.
Parem oleks.
Näen, et sa imetled mu kuldmünte.
Mõtled need ära võtta? - Ma ei piirdu mõtlemisega.
Pealegi mis kasu sinul neist on?
Mida sa teha plaanid? Sõidad Vegasesse sarvi maha jooksma?
Sa oled nii vana, et riist ei lähe enam kõvakski.
Nina jutu järgi ei saa sa väljagi minna,
sest mingi eit üritab sind paljaks röövida iga kord, kui sind näeb. Kujuta pilti.
Täiskasvanud mees kardab eite.
Sellele neegrile tuleks piitsa anda.
Mida sina nende müntidega teeksid?
Müüksin kulla juudist juveliirile maha.
Just sellist vastust lollilt ootasingi.
Keda sa lolliks nimetad, raisk? - Sind.
Vaata neid dubloone.
Need on vanad. Väga vanad.
Ehtsad Ameerika mündid, kollektsionääride ihaldusobjekt.
Kollektsionääri jaoks on üks münt väärt üle 40 000 dollari.
Kulla enda eest saaksid vaid 4000.
Hästi.
Anna need mulle ja ma leian kollektsionääri.
Võin teha nii, et sa saad igal kuul ühe mündi
või sama suure summa raha, terve aasta.
Ma võin seda teha. Sina pead vaid mu küsimusele vastama.
Arvasin, et sa tead juba vastust. - Teangi.
Aga tahan seda sinu suust kuulda.
Mille kuradi pärast ma seda tegema peaksin?
Samal põhjusel, miks sa siia tulid.
Raha pärast.
Kaks münti igal kuul või sama suur summa raha, ühe aasta vältel.
Vaata ette, poja. See ei ole nali.
Jah.
Jah, ma tapsin su vaese väikse sugulase.
Lasin talle kuuli pähe, sest ta üritas mu tüdrukut ära viia.
Nüüd elan ma tema majas.
Koos tema naisega. Oma naisega.
Sõidan ringi tema autoga.
Magan tema voodis.
Tema laps ja minu oma, mõlemad kutsuvad mind issiks.
Mida?
Kes mind sel põiktänaval nägi? - Võta relv, poiss! Suuna see tema peale.
Kuule! Ma küsisin, kes mind nägi.
Ajalehtedes ei räägitud tunnistajatest midagi.
Kas sa usud kuradisse, hr Gulla?
Su kurat on siinsamas.
Jah. Võtan nüüd need kuldmündid.
Ja jään vist ikkagi Nina juurde elama. Eks?
Ja sina ütled mulle, kes mind tol õhtul nägi.
Ei räägi ma sulle sittagi!
Kuula nüüd.
Kui sa mulle raha ei anna ja mu küsimustele ei vasta,
kägistan su, vanamehe, ära.
Ja siis peksan seda upsakat mõrda Robynit,
kuni ta su kulla ja saladused loovutab.
Robyn, ei!
Oh sa jessas!
Vanamehe kohta õige tugev, mis? - Seepärast elangi veel.
Arvad, et saad must jagu?
Mine tea. Aga see püstol saab küll.
Kuule, oota nüüd, vanamees.
Sensia tulistas sellest oma meest.
Kuule!
Mida?
Sa igavene sita…
Ma pidin ju Robynit kaitsema.
Tapa ta, poiss. Enne kui ta põgeneb.
Kiirusta!
Ei, ei.
Oh issand.
Emme?
Ära lase teda Robyni ligi.
Sensia?
Ta pole minu lintšijatest parem.
Ei, Pity, ei! Me võime ujuma minna.
Minge vahele, siin ei kakelda.
Oled alati öelnud, onu…
et perekond on kõige tähtsam.
Mine, kallis. - Püüa ta kinni, poiss.
Kuule!
Sa kuradi… - Aidake! Mehel on midagi viga!
Persse!
Oh issand.
Mis see siis on? - Aidake mind.
Aidake mind, keegi. - Kutsuge kiirabi!
Mida sa teed? - Üritan sind aidata.
Käi eemale! See on minu oma.
Ma üritan sind aidata. Lõpeta! - Löön su raisa maha!
Jäta! Lase lahti!
Anna siia! Lase lahti!
Kuule, sina seal! Mine sellest mehest eemale, varas!
Käi minema!
Kutsun kiirabi. - Käi persse!
Oh jumal.
Sa… Kätte saan. Ma saan su kätte.
Ma sain ta kätte, Reggie.
Ta maksab veel.
Just nii. Sa veel…
Jookse.
Jookse. Jajah, jookse.
Ma… Ma sain selle sitapea kätte.
Ta maksab veel. Maksab jah.
Vaata ette, poiss!
Coy?
See on läbi, Pity. - Relv maha!
See on läbi. - Lähen ise. Hr Grey.
Hr Grey. Palun langetage relv.
Tehke seda kohe.
Kas te mõistate?
Ma näen teid, hr Grey. Ma näen teid.
Ma olen siin. Olen siin.
Ma olen siin.
Relvi pole. - Olen siin.
Oh issand. Oh issand.
Oh taevane Jumal!
Olen siin, hr Grey.
Kõnnime koos. Eks? Lähme.
Lähme koos.
Teil on õigus vaikida.
Kõike, mida ütlete, võib kohtus teie vastu kasutada.
Teil on õigus advokaadile…
KUUS KUUD HILJEM
Hr Grey?
Hr Grey, kas te kuulete?
Hr Grey.
Saatan.
Kas ma olen põrgus?
Kuidas ennast tunnete?
Ma sain kuradist jagu. Tubli saavutus, mis?
Saite jah.
Kuidas end tunned, Pity?
Coydog?
Ma tegin… Ma tegin, mida sa palusid.
Ja see aare jäigi aardeks,
sest see sai verega võitud.
Ma teadsin, et sa suudad seda.
Tere, vanamees.
Reggie! Reggie! - Kuidas sa end tunned?
Oi, Reggie.
Reggie, anna mulle andeks.
Mispärast?
Ma… Noh, ma unustan.
Sul pole vaja vabandada, onu.
Sa andsid endast parima.
Andsin vist tõesti.
Ära rabele, onu.
Võin sind aidata.
Robyn.
Esimene kevadine linnuke.
Tõuske.
Palun istuge.
Olen materjalidega tutvunud ja mulle on selge,
et saan pärast seda kohtumist lõpliku otsuse välja kuulutada.
Kasutan juhust
ja palun veel kord prl Barneti meeskonna poolt esitatud lisatõendid tagasi lükata.
Teie ausus, hr Grey testamendis on selgelt kirjas,
et kui testament vaidlustatakse, tuleb ära kuulata see tunnistus.
Peaksime ju hr Grey testamendi vettpidavust kontrollima.
Seda tean ma isegi, prl Liem.
Ma ei näe põhjust hr Grey soovi ignoreerida.
Prl Barneti ja tema meeskonna väidetest hoolimata
saab hr Grey niinimetatud viimse tahte avaldust tõlgendada vaid ühel moel.
Mul on siin 33 tunnistust
naabritelt, sõpradelt,
Grey elupaiga lähedaste äride omanikelt.
Nad kõik ütlevad, ühegi erandita, et hr Grey käitumine viitas seisundile,
mille kohta õigusteaduses öeldakse non compos mentis,
juba vähemalt kuus aastat.
Ammu enne prl Barnetiga kohtumist.
Hr Grey perekond on hoolitsenud kõigi tema vajaduste eest.
Prl Barnet tutvus hr Greyga vaid sellepärast,
et Hilda Brown palus tal mehe eest ühel korral hoolitseda.
Just nii.
Kõik, mis Ptolemy Greyst maha jääb, peaksid pärima tema perekond
ja inimesed, kes temast tõesti hoolivad, mitte mingi noor neiu,
kes segaduses vanahärrat ilmselgelt ära kasutas.
Hr Abromovitz, mida te hr Malmanile vastate?
Ptolemy ütleski, et tema pere võib testamendi just sel viisil vaidlustada.
Soovitasin pöörduda Angela Liemi poole, et kummutada kõik väited
võimalikust vaimsest ebastabiilsusest.
Mul on kolm punast õuna, kaks apelsini ja vorstikesed, mille ma turult ostsin.
Kui ma laps olin,
oleksid vorstikesed ja kodune õunakaste mind õige õnnelikuks teinud.
Mitu õuna mul on?
Kas räägin teie või kaameraga?
Minuga palun.
No te ütlesite, et kolm, nii et pean teid vist uskuma.
Mis on tänane kuupäev?
Täna on 2021. aasta 21. aprill.
Kolm päeva pärast mu õe June'i sünnipäeva.
On see sul meeles, Niecie?
Mis on teie täisnimi?
Mu nimi on Ptolemy Roberts Grey.
Ptolemy kui kreeklasest Egiptuse kuningas, kes oli ühtlasi Kleopatra isa.
Roberts oli mu ema neiupõlvenimi, tema perekonna nimi.
Ja Grey oli mu isa nimi, kellega ma kohtuda ei jõudnudki.
Kas te teate, miks me siin oleme?
Jah, vettpidava testamendi tegemiseks
pean ma tõestama, et ma olen stabiilne, täie mõistuse juures.
Kas te teate, et vestlust salvestab videokaamera?
Oo jaa. Olen esimest korda videokaamera ees.
Kui lapsena Mississippis elasin, olid vähestel fotokaameradki.
Kas olete siis nõus, et ma kasutan seda meetodit, tõestamaks,
et teil ei ole hetkel vaimse tervisega mingeid probleeme?
Oo jaa, preili.
Tahate avada usaldusfondi? - Jah.
Ja oma testamenditäitjaks tahan ma määrata Robyn Barneti.
Tähendab, ta ei saa kõike endale,
aga tema ütleb, mida rahaga tehakse.
Ja te tunnete, et teie sugulased ei vääri teie vara?
Oh ei, asi pole selles. Nad on head inimesed, enamjaolt.
Tahan lihtsalt, et Robyn kuust kuusse rahaga tegeleks
ja vaataks, et Reggie lastel oleks raha, kui nad ülikooli minna soovivad.
Ja ilmselt peab ta ka Hilliardile natuke raha andma,
kui too lõpuks vangi läheb.
Ja miks te asja just prl Barneti hoolde usaldate, hr Grey?
Robyn on selline inimene, kes haarab härjal sarvist.
No teate, ta tahab enne uinumist olla kindel, et kõigil läheb hästi.
Teate, ta kohe oskab korda hoida.
Ja ta ei ole pillav ega kergemeelne.
Kas ma… Kas ma võin talle otse midagi öelda?
Olge hea.
Robyn, ma tahan sulle öelda,
et tänu sellele, kes sa oled, ja kõigele, mida sa teinud oled,
tean kindlalt, et Coy oleks õnnelik, et ma tema pärandi sinu hoolde jätan.
Sina päästsid mu.
Aitasid mul lubadust täita.
Ja tahan sulle öelda, et kõik need aastad, mis olid enne sind, ei tähenda midagi.
Armastan sind, Linnuke.
Kasutame loomulikult õigust uurida kõiki dokumente
ja paluda oma ekspertidel neid tõendeid hinnata.
Aga on ka teisi probleeme.
Milliseid? - Näiteks selle naisterahva vanus.
Ta on teismeline. - Olen 18 aastat vana.
Teismeline tüdruk, kes vaevu keskkooli lõputunnistuse kätte sai.
Kes ründas, muide, mu kliente eluohtliku relvaga.
Protesteerin. Pole tõendeid, et prl Barnet kedagi ründas.
Politseid ega kiirabi ei kutsutud…
Teda nähti ühte naist tänaval taga ajamas ja tooliga peksmas.
Kuulujutt.
Ja ta ei käinud hr Greyd sanatooriumis vaatamas.
Sest nad ei…
Sest hr Grey veresugulased said ajutise eestkosteõiguse.
Ja nad ei lubanud prl Barneti hr Grey juurdegi.
Kuus kuud. - Ja siis veel see jurist.
Ta on kontrollinud
hr Grey varandust üle poole aasta.
Tihedas koostöös prl Barnetiga ei ole ta hagejatele peaaegu midagi andnud
ja keeldub avaldamast väljamaksete graafikut.
Täpselt nii, nagu hr Grey soovis.
Teie väitel. - Kutsute mind valetajaks, Malman?
Lõpetage ära. - Härrased, palun istuge.
Tahan öelda, teie ausus, et see on levinud muster.
Noor naisterahvas võrgutab raha pärast vanema mehe.
Ründate teda ja mind…
Härrased, võtke istet!
Palun istuge.
Muidu süüdistan teid kohtu solvamises.
On aeg lõunale minna.
Teeme pausi ja kohtume taas kell pool kolm.
Prl Barnet, kas ma saaksin teiega natuke rääkida?
Te ähvardasite Hildat ja ta poega?
Üritate mind lõksu püüda.
Ei, ma tahan lihtsalt mõista. - Mida?
Terve see kaasus on väga veider.
Dementsus kaob ajutiselt,
koolihariduseta vanal mehel on miljardeid dollareid.
Papa Grey lõpetas kolm klassi ja luges kogu elu raamatuid, nii et…
Ja teie?
Isa lasti tänaval maha, ema oli prostituut.
Teate, oli üks valge mees, kes mu ema teenuseid kasutas.
Ühel päeval tuli ta meie ukse taha, kui ema väljas oli.
Ta üritas mind paljaks kiskuda, võtsin noa.
Ta lõikus mind, enne kui talle lambiga vastu pead virutasin.
Pussitasin teda kaheksa korda.
Valgetel meestel veab ja ta jäi ellu.
Aga mu ema nägu, kui ta mind nägi…
Ta kogus end ja õmbles mu haava ise kinni.
Ta tegi, mida teha sai.
Mind ei huvita, kes mu ema oli. Ta armastas mind.
Hr Grey armastas nähtavasti ka.
Ma ei ole sellist inimest varem kohanud.
Ta ootas terve elu, et õiglus jalule seada, ja sai õige napilt hakkama.
Ta mõrvas Alfred Gulla. - Jah, aga Alfred vääris seda.
Ehk peaksite oma advokaadi kutsuma.
Miks?
Sest võtsite just omaks kallaletungi.
Mis, kas heidate mu vangikongi? - Võin teie kahjuks otsustada.
See mind ei huvita. - Te ei taha seda raha?
Mida mina tahan?
Ma tahan ülikoolis astronoomiat õppida
ja Elon Muski kosmoselaevas Marsile lennata.
Miks te siin olete, kui raha ei taha?
Kuna ma armastan papa Greyd.
Ta tahaks, et ma enda eest seisaksin ja teda esindaksin.
Mis saab, kui ma teid hr Grey usaldusfondi haldajaks määran?
Ma ei teadnud tema videost midagi.
Enne selle nägemist olin ma…
Olin üsna kindel, et te otsustate Niecie kasuks.
Ja hr Abromovitz ütles, et pere võib testamendi vaidlustada.
Nii et ma olen sellega juba leppinud.
Aga kui ma teie kasuks otsustan?
Ma pean bakalaureusekraadi saamiseks kolm ja pool aastat ülikoolis käima,
kõrgema kraadi jaoks veel neli kuni kuus aastat.
Nii et kümne aasta pärast on mul haridus käes,
Artie ja Latisha valmistuvad siis just ülikooliks.
Ning selleks ajaks on Hilly elus kusagile jõudnud või vangi pandud ja…
Ja pr Wring on ilmselt surnud.
Nii et kui papa Grey vaid seda soovis…
Robyn.
FULTONI MAAKONNAKOHUS
Te võite minna.
Saad ikka hakkama?
Jah, ta pole mu sugulane, aga palju puudu ka ei jää.
Hästi.
Hr Malman ütles, et me võime otsuse vaidlustada.
Ma ei taha sinuga kakelda, tädi Niecie. Ise tead, kas soovid veel kohtusse minna.
Kui palju? - Mida?
Kui palju?
Hästi.
Piisavalt, et tasuda nii sinu kui ka Nina arved
ja lapsed ülikooli saata. Hilly ka, kui ta seda soovib.
Papa Grey palus mul luua
stipendiumi edasipüüdlikele mustanahalistele noortele.
Ja räägin hr Abromovitziga sihtasutusest, kuhu suurema osa rahast panna saaks.
Sobib? - Ta on minu liha ja veri, mitte sinu oma.
Miks sa teda siis vastavalt ei kohtle? - Arvad, et ma ei kohelnud…
Kui sa kordki ta korteris käinud oleks, oleksid praegu minu asemel.
On sul aga jultumust, plika.
Tuled mulle rääkima, mida ma papa Grey heaks kõik need aastad tegin.
Aastad!
Saad sellest aru? Mitte nädalad.
Kahetsen seda, mis sinuga juhtus… - Jajah.
Kahetsen jah.
Ehk oleksin võinud sind paremini kohelda, mõistan seda nüüd, aga…
Robyn, ma võtsin su oma koju elama.
Ja viskasid siis välja. - Üritasin sind kaitsta.
Kuidas sa seda ei mõista? - Mida iganes.
Papa Grey võttis mu vastu, kuigi ei tundnudki mind.
Ja me ei nõudnud teineteiselt midagi.
Palun sind. Palun.
Ma ei taha sulle haiget teha.
Täidan lihtsalt soove, mille papa Grey kirja pani.
Ma pean seda tegema.
Ma igatsen sind.
Ja mina võitlen edasi.
Aga… - Mina pean seda tegema.
Hei.
Hei. On sul kõik kombes?
Jah, pole viga. Aitäh.
Papa Grey?
Papa Grey.
Tere.
Linnuke? - Jah.
Esimene kevadine linnuke.
Jah.
Kuidas end tunned, onu?
Siin on põrgulisi.
Tüdruk, põgene parem, enne kui nad sinu ka luku taha panevad.
Näed, kuidas nad mu tooli külge sidunud on?
Jah. - Jah. Ei.
Ei-ei. See on hoopis voodi.
Voodi. Jah. - Jah.
Aga me viime su sinu korterisse tagasi.
Ja mina hoolitsen su eest.
Koos pr Shirley Wringiga.
W-R-I-N-G.
W… W-R-I…
W-R-I…
W-R-I-N…
G. - G.
Seal… Seal oli tulekahju.
Suur tulekahju.
Kestis terve igaviku.
Ja sellest väljus kurat,
aga ma ei rääkinud talle midagi.
Ma olen suur poiss.
Oled jah.
Ma päästsin Maude Petit'.
Jooksin tulle.
Ja tõin ta lihtsalt välja.
Meie riided olid suitsust läbi imbunud.
Kuule.
Aga nüüd on kõik ju hästi.
Kas on?
Jah. On küll.
Kõik on hästi.
Kas see on raamat?
Võin sulle ette lugeda, kui soovid.
Olgu.
„Universumis on rohkem tähti kui rannas liivateri.
Ja need kõik on pärit samast kohast.“
Kas tead, mis koht see on, onu?
Kodu.
Jah.
Ära nuta.
Kodu.
Sa pead ühte meeles pidama, Pity: me oleme juba sündides surmale määratud.
Iga meie hingetõmme viib meid igavikule lähemale.
Kui sa seda eitad, ei ole elul enam eesmärki.
Pead koos eluga ka surma vastu võtma, et sul oleks lootust inimese kombel elada.
Aga ma igatsen Maude'i. Ja nüüd on ta igaveseks läinud.
Kas sa mäletad tema naeru kõla?
Mäletad, kuidas te koos siin jões ringi jooksite, naerdes ja vett pritsides?
Ükskord püüdsime kinni tukkuva säga
ja tirisime kaldale, ta ei jõudnud reageeridagi.
Ema tegi meile õhtul sägahautist ja me aitasime.
Vaat see ongi elu maagia.
Kuni sa suudad oma väiksele sõbrannale mõeldes naeratada…
naeratab kusagil ka tema.
Jah? - Jah.
PÕHINEB WALTER MOSLEY RAAMATUL
Tõlkinud Triin Jürimaa